ትግርኛ BBC News, ትግርኛናብቲ ትሕዝቶ ቀጽሉ ክፍልታት ዜና ቪድዮ ኣመና ፍቱዋት ዜና ቪድዮ ኣመና ፍቱዋት ኣብዑር ፀሚድካ ምሕራስ'ውን ዋኒን ተባዕትዮ ጥራሕ ኣይኰነን ግርማይ ገብሩ ሪፖርተር፡ ቢቢሲ ትግርኛ 30 ጥሪ 2018 መግለጺ ስእሊ, "ኣርዑተይ ፀይረ ገስጊሰ ናብ ግራተይ" በዓል ቤታ ድሕሪ ማሕረስ ብርኩ እንትዓፅፍ እስኪ እንተኽኢለያ ብምባል ክትሓርስ ተንከርከር በለት። ኣይመለኸታን እምበር ምልማድስ ለሚዳታ። ነገር ዓለም ኰይኑ በዓል ገዛኣ ሓሚሙ ብሞት ይፍለያ። ሽዱሽተ ቈልዑ ሒዛ ኣብ ውሻጠ ቤታ ዕንይንይ ኣይበለትን። ሕረሱለይ እንተበለት ሲሳ ባድም (ክልተ መዓልቲ ንዓኺ ሓደ መዓልቲ ንዓና) እምበር ኣይንሓርሰልክን ይብልዋ። ደቃ እውን ከይሕግዝዋ ዘይተረሩ ቈልዑ እዮም። "ወላ ሓንቲ ትልሚ ትኹን ባዕለይ ዘይፍትን" ኢላ ኣብዑር ፀሚዳ ኣብ ግራት ኣተወት። "ዓድና ኸ 'ታይ ኰን ይብሉኒ?" ኢላ ድማ ቁልሕ ምሊሕ ኣብዘሐት። ድምፃ ኣላሕቲታ ጭላይ ንዓ ሆኒ!
